دلوقتي الحساب خلص. وكل القرارات صدرت. والناس ماشية. يا رايحة الجنة يا رايحة النار. وانت معهم وانت لمحت الجنة بعينك وعايز تروح لها بس عشان تروح الجنة لازم تعدي على الصراط
الصراط جسر فوق جهنم ادق من الشعرة واحد من السيف وانت واقف في اوله ولازم تمشي وهو طريق واحد وما فيش رجوع قبل ما تمشي بتبص على الناس وهي بتعدي
ودعوى الرسل يومئذ اللهم سلم سلم. الرسل على الصراط بتقول اللهم سلم سلم وانت بتبص حواليك وفي ناس بتجري كالبرق وكالريح. وفيه اللي كأنه سايق عربية وماشي بسرعة وفيه اللي بيجري
وفي اللي بيتمشى وفي اللي بيتكعبل ويلحق نفسه بسرعة وفي اللي للاسف بيقع في النار وفي اللي النار بتبعت كلاليب. الكلوب ده زي السنارة كده النار نفسها بتبعت كلاليب تخطف من الناس وتنزل
وانت بتبص عليه وشايفه بيقع وبيصرخ وبيقع في النار ودلوقتي جه عليك الدور ولازم تمشي لان هو طريق الواحد وما فيش رجوع. لو معدي في اي شارع او جسر في الدنيا يا هتمشي الصبح وتلاقي نور الشمس
يا تمشي بالليل وتلاقي عواميد منورة لك الطريق اما على الصراط فالموضوع مختلف والدنيا ضلمة ومش هيبقى معك نور الا لو ربنا رزقك النور ده اتخيل نفس المشهد تاني بطول الصراط. وهو فوق جهنم والدنيا ضلمة
وربنا بيقول يوم ترى المؤمنين والمؤمنات يسعى نورهم بين ايديهم وبايمانهم ماشي على الصراط منور. وشايف الطريق اكيد ده واحد هيعرف ينجو. لما يبص حواليه وهو ماشي العكس التاني ان ربنا بيقول عليهم بينادوا بقى المؤمنين دول انظرونا نقتبس من نوركم. استنونا بس ناخد شوية من نوركم
قيل ارجعوا وراءكم. ارجع تاني للدنيا فالتمسوا نورا لان هو في الدنيا ما رضاش يبني النور ده. ما رضاش يحصل النور ده. ما رضاش يقول لربنا انا عايز ارضيك عشان تنور لي في يوم القيامة. قل لي صحيح. اخبار مشيك ايه في الدنيا
اخبار صلاتك وعباداتك ايه طريقك لربنا عامل ازاي. وسرعتك فيه عاملة ازاي شوف مشيك على الصراط هو مقياس لمشيك في الدنيا في واحد واخد الدنيا دي لن ابرح حتى ابلغ. زي ما سيدنا موسى قال انا هفضل مصمم وسابت وبجري على ربنا عشان انا عايز الجنة
وفي واحد بيقوم ويقع في واحد بيكسل يوم وبيصحصح يوم انت مين فيهم؟ عايز تعرف هتبقى عامل ازاي على الصراط؟ اسأل نفسك انت عامل ازاي في الدنيا هنا انت ممكن تقف مع نفسك. وممكن تلف وترجع. وممكن تحاسب نفسك. عشان الموضوع هيسمع معك هناك
ولكن هناك ما فيش رجوع النبي صلى الله عليه وسلم الصحابة بيقولوا له اوصف لنا الصراط. قال لهم من حضى مزلة عليه خطاطيف وكلاليب يا ترى هنمشي على الصراط ازاي؟ عايزك تتخيل وانت دلوقتي حالا واقف في اول الصراط
وبتحاول تجيب اخره طريق طويل جدا. وبتبص يمين وشمال واتفرج على الناس وتبص تحت بتبص على النار ودلوقتي هتحط رجلك على اول خطوة على الصراط مشيك هنا عامل ازاي تقدر تحدد مشيك على الصراط هيبقى عامل ازاي